**Szentendre Város Önkormányzat Képviselő-testületének**

**10/2016. (III.11.) önkormányzati rendelete**

**egyes önkormányzati rendeletek módosításáról**

Szentendre Város Önkormányzat Képviselő-testülete

1. Magyarország helyi önkormányzatairól szóló 2011. évi CLXXXIX. tv. 53. § (1) bekezdésében kapott felhatalmazás alapján, a nemzeti vagyonról szóló 2011. évi CXCVI. törvény 18. § (1) bekezdésében foglalt kötelezettség teljesítésére, Szentendre Város Önkormányzatának Szervezeti és Működési Szabályzatáról szóló 27/2008. (IX. 10.) 56. §-ában foglalt kötelezettség teljesítésére az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 34/2003. (VI.18.) Önk. sz. rendelete módosításáról,
2. Magyarország Alaptörvényének 32. cikk (1) bekezdés a) pontja, valamint Magyarország helyi önkormányzatairól szóló 2011. évi CLXXXIX. tv. 53. § (1) bekezdésében kapott felhatalmazás alapján Szentendre Város Önkormányzatának Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének módosításáról

az alábbiakat rendeli el:

**1. §** (1) Szentendre Város Önkormányzat Képviselő-testületének **az önkormányzat vagyonáról és az önkormányzati vagyon feletti tulajdonosi jogok gyakorlásáról** **szóló 34/2003. (VI.18.) Önk. sz. rendeletének** (a továbbiakban: rendelet) 20. §-a az alábbi új (1a)-(1c) bekezdésekkel egészül ki:

*„(1a) A Szentendrei Kulturális Központ Nonprofit Kft. esetében a nettó 5 millió forint értéket meghaladó értékű jogügyletről a Kulturális és Turisztikai Bizottság, a nettó 20 millió forint értéket meghaladó értékű jogügyletről a Képviselő-testület dönt.*

*(1b) Az Aquapalace Kereskedelmi és Szolgáltató Kft. esetében a nettó 5 millió forint értéket meghaladó értékű jogügyletről a Városfejlesztési Bizottság, a nettó 20 millió forint értéket meghaladó értékű jogügyletről a Képviselő-testület dönt.*

*(1c) A Városi Szolgáltató Nonprofit Zrt. esetében a nettó 10 millió forint értéket meghaladó értékű jogügyletről a Városfejlesztési Bizottság, a nettó 20 millió forint értéket meghaladó értékű jogügyletről a Képviselő-testület dönt.”*

(2) Hatályát veszti a rendelet 20. § (1) bekezdés o) pontja.

**2. §** (1) Szentendre Város Önkormányzatának **Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének** (továbbiakban: SZMSZ) 2/b. sz. melléklet a Képviselő-testület által a Kulturális és Turisztikai Bizottságra átruházott hatáskörök új 13. ponttal egészül ki:

„*Dönt a Szentendrei Kulturális Központ Nonprofit Kft. nettó 5 millió Ft és nettó 20 millió Ft közötti jogügyleteiről.”*

(2) Az SZMSZ 2/c. sz. melléklete a Képviselő-testület által a Városfejlesztési Bizottságra átruházott hatáskörök 23. pontja helyébe a következő rendelkezés lép:

*„23. Dönt a Városi Szolgáltató Nonprofit Zrt. nettó 10 millió Ft és nettó 20 millió Ft közötti jogügyleteiről.”*

(3) Az SZMSZ 2/c. sz. melléklete a Képviselő-testület által a Városfejlesztési Bizottságra átruházott hatáskörök új 24. ponttal egészül ki:

 „*24. Dönt az Aquapalace Kereskedelmi és Szolgáltató Kft. nettó 5 millió Ft és nettó 20 millió Ft közötti jogügyleteiről.”*

**3. §** (1) Jelen rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2016. március 10.

 **Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2016. március 11-én kihirdetésre került.

 **dr. Gerendás Gábor**

 jegyző